als_Latn dik_Latn ron_Latn
Zvicra akordon 6.6 milionë euro për zgjerimin dhe zhvillimin e infrastrukturës së gazit në Shqipëri
Është firmosur marrëveshja për zgjerimin dhe zhvillimin e infrastrukturës së gazit në Shqipëri. Përmes kësaj marrëveshjeje, qeveria zvicerane i ofron Shqipërisë një grant prej 6.6 milion euro
TIRANË (AA) – Sot është firmosur marrëveshja për zgjerimin dhe zhvillimin e infrastrukturës së gazit në Shqipëri. Përmes kësaj marrëveshjeje, qeveria zvicerane i ofron Shqipërisë një grant prej 6.6 milion euro, raporton Anadolu Agency (AA)
Dokumenti është nënshkruar nga ambasadorja e Sekretariatit të Shtetit për Çështje Ekonomike të Zvicrës, Beatrice Maser, Ministrat e Energjisë dhe Industrisë, Damian Gjiknuri si dhe Ministri i Financave, të Shqipërisë, Shkëlqim Cani. Kjo marrëveshje konsiston në zhvillimin e tregut të gazit në Shqipëri, zbatimin e projektit TAP dhe menaxhimin e projekteve të mëdha infrastrukture në këtë fushë.
Beatrice Maser në fjalën e saj u shpreh se projekti dhe investimet për TAP janë të një rëndësie të lartë strategjike për Shqipërinë, pasi sipas saj synohet sigurimi i përmirësuar i energjisë përmes diversifikimit të burimeve, rritja ekonomike përmes një kuadri të forcuar për investime dhe reduktim i ndotjes përmes uljes së importeve të energjisë që vjen nga burimet fosile.
Ndërsa Ministri i Financave i Shqipërisë, Shkëlqim Cani u fokusua në bashkëpunimin mes dy vendeve, duke shprehur mirënjohje ndaj autoriteteve zvicerane për këtë kontribut.
Gjatë fjalës së tij Ministri i Energjisë dhe Industrisë së Shqipërisë, Damian Gjiknuri u shpreh se:“Me qeverinë zvicerane ne tashmë kemi një program intensiv për diversifikimin e burimeve energjetike përmes këtij fondi të rëndësishëm që shërben si objektiv strategjik për gazifikimin e vendit”.
als_Latn als_Latn als_Latn als_Latn als_Latn als_Latn als_Latn